Dickin-medaljen

Dickin-medaljen (engelsk: Dickin Medal, formelt PDSA Dickin Medal) er en britisk medalje som tildeles dyr som i krig har ytt enestående innsats i militær- eller sivilforsvarstjeneste. Den ble innstiftet i 1943 av Maria Dickin (1870–1951), grunnlegger av dyrevelferdsorganisasjonen People's Dispensary for Sick Animals (PDSA), og er oppkalt etter henne. Medaljen ble innstiftet for å hedre dyrs lojalitet og tjenestevillighet for mennesker i krig. Den kalles også «dyrenes Viktoriakors»,«Military search dog to receive animals' Victoria Cross»   , Ministry of Defence, 8. februar 2010.«Then Animals' VC», BBC Radio4, tekst og lyd. en henvisning til Victoriakorset, Storbritannias fremste utmerkelse for tapperhet og mot.

Medaljen er beskrevet som et eksempel på antropomorfisme, der dyr tillegges menneskelige egenskaper som mot, tapperhet og innsatsvilje.Steven Johnston: «Animals in War: Commemoration, Patriotism, Death», Political Research Quarterly, årg. 65, nr. 2, 2012, s. 368f.

Utforming
Dickin-medaljen er i bronse og har en diameter på 36 mm.John W. Mussell (red.): Medal Yearbook 2013, Honiton: Token Publishing, 2012, s. 349. På avers står innskriften «For Gallantry» i stor skrift og «WE ALSO SERVE» i mindre skrift, alt i en laurbærkrans. Øverst står «PDSA». Mottagerens navn, tildelingsdato og -grunn påføres revers. 

Medaljen er opphengt i et bånd i fargene grønt, brunt og lyst blått. Fargene skal representere vann, jord og luft.

Tildeling
Dickin-medaljen tildeles dyr som tjenestegjør i Storbritannias væpnede styrker eller i landets sivilforsvar. Medaljen er tildelt for innsats under andre verdenskrig og fortsatte de første etterkrigsårene, før tildeling holdt opp. Tildeling ble så gjenopptatt i 2000. Medaljen er deretter tildelt for tjeneste i blant annet Bosnia-Hercegovina, Irak og Afghanistan.«Krigshelt på fire bein hedret med medalje», NRK, 25. oktober 2012. I 2002 ble medaljen tildelt en redningshund og to førerhunder for innsats etter terrorangrepet mot World Trade Center i New York 11. september 2001. I 2015 ble medaljen tildelt politihunden Diesel, som døde i et anti-terrorraid i Paris. 

Blant mottagerne er brevduer, redningshunder og bombehunder. Medaljen var per april 2016 tildelt til sammen 32 duer, 31 hunder, tre hester og én katt.

Referanser

Kategori:Britiske utmerkelser
Kategori:Utmerkelser etablert i 1943